钦定古今图书集成/明伦汇编/交谊典/第085卷 > 《煌煌京洛行》魏·文帝
## 钦定古今图书集成/明伦汇编/交谊典/第085卷 > 《煌煌京洛行》魏·文帝

夭夭，园桃，无子空长。虚美难假，偏轮不行。淮阴五刑，
鸟尽弓藏。保身全名，独有子房。大愤不收，褒衣无带。
多言寡诚，祇令事败。苏秦之说，六国以亡。倾侧卖主，
车裂固当。贤矣陈轸，忠而有谋。楚怀不从，祸卒不救。
祸夫吴起，智小谋大。西河何健，伏尸何劣。嗟彼郭生，
古之雅人。智矣燕昭，可谓得臣。峨峨仲连，齐之高士。
“北辞千金，东蹈沧海。”